20 Penepa Bene-Hadada+ mulopwe wa Shidea+ wakongakanya kibumbo kyandi kyonso kya bulwi pamo ne balopwe bakwabo 32 ne tubalwe twabo ne makalo; wakanda watēkela Samadia+ kasāla,+ walwa nandi.2 Kupwa watuma mikendi ku kibundi kudi Ahaba+ mulopwe wa Isalela kamunena’mba: “Bene-Hadada wanena namino amba,3 ‘Ndalama yobe ne olo yobe i yami, ne bobe bakaji ne bobe bana bayampe mpata bene kumo.’”4 Ponkapo mulopwe wa Isalela watentulula’mba: “Enka mowanenena’mo, a mfumwami mulopwe, ami ne obe ne byonso byondi nabyo.”+5 Kupwa mikendi yaiya monka keinena’mba: “Bene-Hadada wanena namino amba, ‘Nakutumina uno musapu amba: “Usa kumpa ndalama yobe, olo yobe, bakaji bobe, ne bobe bana bene kumo.”6 Ino kesha mu kino kitatyi’ki, nsa kukutumina bengidi bami, nabo basa kusantaula mu yobe njibo monso ne mu mobo a bengidi bobe, kadi bintu byobe byonso byosenswe basa kwibiyata bebisele.’”7 Ponkapo mulopwe wa Isalela waityija bakulumpe bonso ba ntanda’ya kanena’mba: “Talai’po bidi, mubamone amba uno muntu i musumininwe kuleta kyamalwa, mwanda wanombele bami bakaji, ne bami bana, ne ndalama yami, ne olo yami, ino nkyamupelēlepo.”8 Penepo bakulumpe bonso ne bantu bonso bamunena’mba: “Kokakōkela, kadi koketabija’byo.”9 Ebiya wasapwila mikendi ya Bene-Hadada amba: “Sapwilai mfumwami mulopwe amba, ‘Byonso byowalombele mwingidi obe dibajinji nsa kulonga’byo, ino shi ke bino nkibwanyapo kulonga’byo.’” Ponkapo mikendi yataluka yakamulombola binenwa’bya.10 Penepo Bene-Hadada wamutumina uno musapu amba: “Baleza banongele monka ne kubweja’ko shi kudi luvumbi lubwane mu Samadia lwa kupa muntu ense wa mu bano bantu banonda mukono umo umo!”11 Mulopwe wa Isalela nandi wamutentulula’mba: “Musapwilei amba, ‘Muntu uvwala byabulwi kafwaninwepo kwitumbija aye mwine pamo bwa yewa uvūla’byo.’”+12 Aye pa kwivwana’tu ano malondololo, paadi utoma na balopwe mu mapema* abo, wasapwila bengidi bandi amba: “Mwiteakanyei mukebatambe’dyo!” Nabo beteakanya kukatamba kibundi bulwi.13 Ino mupolofeto umo wafwena Ahaba+ mulopwe wa Isalela kanena’mba: “Yehova wanena namino amba, ‘Le ubamone kino kibumbo kyonso kikatampe? Yeu nekipāna mu makasa obe dyalelo’di, penepa usa kuyuka’mba ami ne Yehova.’”+14 Ahaba waipangula’mba: “Na ani?” nandi amba: “Yehova wanena namino amba, ‘I na bengidi ba bamfumu ba matanda a bubikavu.’”* Penepa waipangula’mba: “I ani ukashilula bulwi?” nandi amba: “I abe!”15 Ebiya Ahaba wabala bengidi ba bamfumu ba matanda a bubikavu, badi 232; kupwa papo, wabala bana-balume bonso bene Isalela, 7 000.16 Batamba dyuba mu mitwe papo Bene-Hadada wadi utoma ukolwa mu mapema* pamo na balopwe 32 badi bamukwasha.17 Bengidi ba bamfumu ba matanda a bubikavu pa kutamba dibajinji, ponkapo Bene-Hadada watuma mikendi. Nayo yamusapwila’mba: “Kudi bana-balume batamba ku Samadia.”18 Ponkapo wanena’mba: “Shi abatambe mwanda wa ndoe, mwibakwatei bōmi; nansha shi abatambe mwanda wa kulwa, mufwaninwe’nka kwibakwata bōmi.”19 Ino bano bantu pa kutamba mu kibundi, ko kunena’mba bengidi ba bamfumu ba matanda a bubikavu ne bibumbo bya divita byadi bibalonda,20 muntu ne muntu watapa walwana nandi. Kupwa bene Shidea banyema,+ Isalela nandi webapanga lubilo, ino Bene-Hadada mulopwe wa Shidea wanyema ukende pa kabalwe pamo na bantu bamo bakandanga pa tubalwe.21 Ino mulopwe wa Isalela watamba, watapa’nka kutapa tubalwe ne makalo, washinda bene Shidea bushindañani bukatampe.*22 Kupwa mupolofeto+ wafwena mulopwe wa Isalela kamunena’mba: “Enda, kekomeje ne kuyuka bya kulonga,+ mwanda ku ngalwilo kwa mwaka wiya’ko* mulopwe wa Shidea usa kukanda kulwa nobe.”+23 Penepo bengidi ba mulopwe wa Shidea bamunena’mba: “Leza wabo i Leza wa mu ngulu. O mwanda betukomene. Ino shi tulwe nabo mu mutantanshi, tusa kwibakomena.24 Kadi longa namino: Talula balopwe+ bonso pa byaba byabo, wibapingakanye na bambikavu.25 Kupwa kongakanya* kibumbo kya divita kidingakene na kibumbo kya divita kyajimine, kabalwe na kabalwe ne dikalo na dikalo. Tukalwe nabo mu mutantanshi, na bubine tusa kwibakomena.” Ponkapo waivwana madingi abo walongela monka.26 Ku ngalwilo kwa mwaka,* Bene-Hadada wabungakanya bene Shidea wakanda ku Afeke+ mwanda wa kulwa na Isalela.27 Bantu ba Isalela nabo babungakanibwa ne kupebwa bibafwaninwe, batamba kukesambakana nabo. Bantu ba Isalela pa kutūla nkambi ku meso abo, badi pamo bwa tuluombe tubidi twa bambuji tutyetyetyetye, ino bene Shidea badi bayule mu ntanda yonso’ya.+28 Kupwa muntu wa Leza wa bine wafwena mulopwe wa Isalela kanena’mba: “Yehova wanena namino amba, ‘Mwanda bene Shidea abanena’mba: “Yehova i Leza wa mu ngulu, ke Lezapo wa mu malungu,” nsa kupāna kino kibumbo kyonso kikatampe mu makasa obe,+ penepa usa kuyuka binebine amba ami ne Yehova.’”+29 Bashikata’nka mu nkambi aba bukila aba nabo bukila mafuku asamba-abidi, ino mu difuku dya busamba-bubidi bulwi bwashilula. Bantu ba Isalela baipaya basola ba lwa nshi bene Shidea 100 000 mu difuku dimo.30 Boba bashele’ko banyemena ku Afeke,+ mu kibundi. Ino lubumbu lwaponena bana-balume 27 000 bashele’ko. Bene-Hadada nandi wanyema wakatwela mu kibundi, wefya mu kyumba kimo kya munda.31 Ebiya bengidi bandi bamunena’mba: “Tala, twaivwene amba balopwe ba njibo ya Isalela i balopwe ba lusa.* Tubakwisāshila, leka tuvwale masāka mu bifuka byetu ne kwikuta impu ku mitwe yetu tutambe twende kudi mulopwe wa Isalela. Kekubulwe padi ukapandija būmi bobe.”*+32 Penepo bavwala masāka mu bifuka byabo bekuta ne impu ku mitwe yabo batwela kwa mulopwe wa Isalela kebanena’mba: “Mwingidi obe Bene-Hadada wanena’mba, ‘Nakwisāshila, ndeke* ngikale mūmi.’” Nandi watentulula’mba: “Ukidi mūmi? Aye i mwanetu.”33 Bantu’ba bekimona’nka bwa mitāmu, bamukwatyila bukidi bonka ku binenwa byandi, kebanena’mba: “Bene-Hadada i mwanenu.” Ponkapo wanena’mba: “Endai mukamulete.” Kupwa Bene-Hadada watamba waenda kwadi, nandi wamukandija mu dikalo.34 Penepo Bene-Hadada wamunena’mba: “Bibundi byobayete shobe kudi tata nsa kujokeja’byo, kadi ubwanya kutūla mansoko* mu Damakasa, monka mwalongēle tata mu Samadia.”Ahaba watentulula’mba: “Pa mwanda wa kuno kwiivwanika* kotweivwanika, nsa kukuleka wende.”Ponkapo beivwanika nandi, wamuleka waenda.35 Mungya kinenwa kya Yehova, muntu umo wa mu bana ba bapolofeto*+ wanena mukwabo amba: “Nakwisāshila nkupile.” Ino muntu’wa wapela kumukupila.36 Ponkapo wamunena’mba: “Mwanda ubapele kwivwana diwi dya Yehova, posa’tu kunshiya, ntambo usa kukwipaya.”* Aye pa kumushiya, ntambo wamubotokela wamwipaya.37 Watana muntu mukwabo wamunena’mba: “Nakwisāshila nkupile.” Muntu’wa wamukupila wamutapa ne bilonda.38 Kupwa mupolofeto waenda wakelaija mulopwe dya ku dishinda, weinanya na kwikuta kipēta kya kisandi mu meso.39 Mulopwe paadi upita, waela mulopwe lubila’mba: “Mwingidi obe waendele mu bulwi bunane, kadi kwadi muntu umo wadi utamba’ko wandetela muntu umo nenki kanena’mba, ‘Lama uno muntu. Shi wanyema, būmi bobe bukapingakena pa būmi bwandi,*+ shi bitupu ukafuta talenta* imo ya ndalama.’40 Ino mwingidi obe paadi ulonga bya kulonga koku ne koku, na mu kukopa kwa diso muntu’wa waenda.” Mulopwe wa Isalela wamunena’mba: “Mo musa kwikadila butyibi bobe; mwanda ubetyibila’bo abe mwine.”41 Ebiya watalula bukidibukidi kipēta kya kisandi kyadi mu meso, penepo mulopwe wa Isalela wajingulula’mba i umo wa mu bapolofeto.+42 Wamunena’mba: “Yehova wanena namino amba, ‘Mwanda ubanyemeja ku makasa obe muntu onanenene amba ufwaninwe konakanibwa,+ būmi bobe bufwaninwe kupingakena pa būmi bwandi,*+ ne bantu bobe bakapingakena pa bantu bandi.’”+43 Ponkapo mulopwe wa Isalela waenda kwandi ku Samadia,+ mutyumukwe mutyima kadi mukalale.
bem_Latn